Legal Document

Category: 353

Text:
4. ΝΟΜΟΘΕΤ. ΔΙΑΤΑΓΜΑ της 29 Οκτ./1 Νοεμ. 1929 Περί τελωνοφυλακής Άρθρ.1.-Ο αριθμός των ανδρών της τελωνοφυλακής ορίζεται εις (550 τελωνοφύλακας, 10 δεκάρχας και 30 εξηκοντάρχας). Άρθρ.2.-Τελωνοφύλαξ διορίζεται κατόπιν δοκιμασίας (ο κεκτημένος απολυτήριον εξαταξίου σχολείου της στοιχειώδους εκπαιδεύσεως ή της β΄ τάξεως του ελληνικού σχολείου) και τας κατωτέρω ιδιότητας: 1)ηλικία 25-35 ετών, 2)φυσική ικανότης ανταποκρινομένη προς τας απαιτήσεις των έργων του τελωνοφύλακος, 3)παρελθόν απηλλαγμένον καταδίκης ή καταδιώξεως επί κακουργήματι ή πλημμελήματι προβλεπομένω υπό των άρθρ. 22 και 23 του ποινικού νόμου και εν γένει βίος προηγούμενος χρηστός, 4)εκπλήρωσις των στρατιωτικών υποχρεώσεων ή νόμιμος απαλλαγή δια λόγον άλλον πλην της υγείας. Τα του τρόπου της πιστοποιήσεως των ανωτέρω ιδιοτήτων και προσόντων, ως και τα της δοκιμασίας εν γένει, κανονίζονται δια Δ/τος. Δι’ ομοίου Δ/τος δύναται να καθορισθή εξάμηνος εκπαίδευσις των το πρώτον διοριζομένων τελωνοφυλάκων εις ειδικήν σχολήν τελωνοφυλακής συνιστωμένην εν Πειραιεί. Εις την σχολήν ταύτην δύνανται να φοιτήσωσιν επί δίμηνο, αποφάσει του Υπουργού των Οικονομικών, εκ περιτροπής και οι κατά την ισχύν του παρόντος υπηρετούντες εις το σώμα της τελωνοφυλακής. Εις εκτέλεσιν του άρθρ. 2 εξεδόθησαν τα: α)Π.Δ. 2/2 Δεκ. 1929 περί τρόπου δοκιμασίας προς κατάταξιν τελωνοφυλάκων. β)Π.Δ. 5/12 Μαρτ. 1930 περί Σχολής Τελωνοφυλακής. Βλ. όμως και άρθρ. 2 Α.Ν. 898/1937 (κατ. αριθ. 6). Ως προς τας γραμματικάς γνώσεις βλ. άρθρ. 148 του νέου Οργανισμού Υπ. Οικονομικών (ανωτ. σελ. 164,03). Άρθρ.3.-(Αντικατεστάθη δια των διατάξεων του άρθρ. 8 του κατωτ. Νόμ. 1605/1950). Άρθρ.4.-(Διεγράφη υπό του Νόμ. 4588/1930). Άρθρ.5.-(Αναφερόμενον εις την προσαύξησιν του μισθού των ανδρών της Τελωνοφυλακής, λόγω πολυετούς υπηρεσίας εν τω αυτώ βαθμώ, αντικατεστάθη δια των διατάξεων του άρθρ. 11 Α.Ν. 1502/1950, τόμ. 2Α σελ. 367). Άρθρ.6.-Οι άνδρες της τελωνοφυλακής απαγορεύεται να υπηρετώσιν εις τελωνειακήν περιφέρειαν του νομού της καταγωγής αυτών ή της συζύγου των, ως και της ασκήσεως των πολιτικών δικαιωμάτων, εξαιρουμένων των τελωνειακών περιφερειών Αθηνών, Πειραιώς και Θεσσαλονίκης. Άρθρ.7.-Καταργείται ο Νόμ. 1166 και εκ του Νόμ. 1595 αι διατάξεις αι αντιτιθέμεναι προς το παρόν Ν.Δ/μα. Η ισχύς του παρόντος Ν.Δ/τος άρχεται από της δημοσιεύσεως αυτού εις την Εφημερίδα της Κυβερνήσεως.